**REGIA AUTONOMA JUDETEANA DE DRUMURI ARGES RA**

**Pitesti, str. G Cosbuc, nr.40, jud. Arges**

**Nr…………………………………**

***PROGRAM PENTRU REDUCEREA***

***PLATILOR RESTANTE SI A PIERDERILOR CONTABILE***

***PENTRU ANUL 2019***

Pentru anul financiar 2019 RAJD Arges RA bugeteaza venituri in valoare de 14.652 mii lei, avand in vedere , astfel, prevederile art.9, alin.2 din *OG nr.26/2013 privind intarirea disciplinei financiare la nivelul unor operatori economici la care statul sau unitatile administrativ-teritoriale sunt actionari unici sau majoritar*i care prevede ca in cazul in care gradul de realizare a veniturilor totale aprobate in BVC in fiecare din ultimii 2 ani a fost mai mic de 90%, fundamentarea veniturilor totale pentru anul curent poate fi facuta cel mult la nivelul realizarilor din anul precedent. Pentru desfasurarea activitatilor specifice obiectului de activitate, RAJD Arges bugeteaza pentru anul in curs cheltuieli in valoare de 16.059,00 mii lei, prognozandu-se astfel o pierdere contabila in valoare de 1.407,00 mii lei datorata neacoperirii cheltuielilor fixe din veniturile proprii. Ca o masura de eficientizare a activitatii se constata ca pentru anul in curs se prognozeaza o reducere a pierderii contabile de la 1.619,00 mii lei in anul 2018 la 1.407,00 mii lei in anul 2019.

Pentru ca aceasta previziune de eficientizare sa se poata realiza in cursul exercitiului financiar 2019 conducerea RAJD Arges isi propune in cursul acestui an urmatoarele aspecte:

* Realizarea Programelor de lucrari de reparatii si intretinere si lucrari de investitii pe drumurile judetene propuse in proiectul de Buget de venituri si cheltuieli si suplimentarea veniturilor prin vanzarea de mixturi asfaltice catre terti;
* Realizarea de venituri proprii din taxe si avize acordate pentru accesul la drumurile judetene conform OG 43/1997 privind regimul drumurilor ;
* Reducerea cheltuielilor cu serviciile de terti in ceea ce priveste inchirierea de utilaje pentru efectuarea lucrarilor propuse, prin folosirea utilajelor proprii ce au fost date in administrare regiei in cursul anilor 2017 si 2018, precum si cele ce urmeaza a fi achizitionate de catre Consiliul Judetean Arges si date in administrare catre regie in anul 2019.
* Reducerea cheltuielilor cu piesele de schimb prin scoaterea din uz a masinilor si echipamentelor uzate si care necesitau costuri ridicate cu intretinerea si exploatarea, si folosirea masinilor si utilajelor pe care autoritatea tutelara le-a achizitionat si dat in administrare, precum si cele pe care urmeaza sa le achizitioneze si sa le dea in administrare RAJD Arges.
* Folosirea salariatilor regiei pentru efectuarea unor servicii care pana in prezent au fost externalizate;

Un alt indicator prevazut a fi in scadere in proiectul de Buget de venituri si cheltuieli pentru anul 2019 fata de anul 2018 este cel referitor la platile restante. Pentru anul 2018 conducerea executiva a RAJD Arges RA prevede o scaderea a platilor restante de la 7.004 mii lei inregistrate la 31.12.2018 la 6.850 mii lei la sfarsitul anului 2019.

Pentru indeplinirea acestei prevederi conducerea RAJD Arges RA propune ca masuri:

* Incasarea la timp a creantelor de la Consiliul Judetean Arges acest lucru determinand efectuarea de plati catre furnizori in termenele stabilite contractual sau prin tranzactiile de esalonare incheiate cu acestia.
* Suplimentarea de venituri si, respectiv incasari, prin vanzarea de mixturi asfaltice catre terti si realizarea programului de lucrari de reparatii si intretinere infrastructura rutiera si al celui de lucrari de investitii atat cele noi cat si cele in curs de executie.
* Suplimentarea veniturilor proprii prin incasarea de taxe privind accesul la drumurile judetene in conformitate cu OG 43/1997 privind regimul drumurilor. Suplimentarea disponibilitatilor banesti permite efectuarea de plati in cuantumuri mai mari catre furnizorii restanti;
* Achizitionarea de materiale consumabile si servicii la preturi mai mici determina plati mai mici catre acest tip de furnizori si sume suplimentare directionate catre furnizorii restanti;
* Folosirea unor clauze contractuale avantajoase care sa ne acorde termene mai mari de scadenta a facturilor catre furnizori;

Luand in considerarea faptul ca activitatea RAJD Arges RA se va desfasura in anul 2019 in conditii de normalitate si de eficienta putem sa previzionam ca la sfarsitul exercitiului financiar in curs sa realizam atat diminuarea pierderii cat si diminuarea platilor restante asa cum le-am previzionat in proiectul de Buget de venituri si cheltuieli.

**Director General,**

**Ing. Alina Nicolau**

**Director Infrastructura Rutiera Director Economic**

**Ing. Ionel Iriciuc Ec. Claudia Ghita**